Liviu Papadima

Liviu Papadima (n. 1957, București) este un critic, eseist, istoric și teoretician literar român contemporan.

Biografie
Este fiul criticului interbelic Ovidiu Papadima, unul dintre asistenții lui G. Călinescu și colaborator al revistei Gândirea. Este de asemenea profesor universitar al Facultății de Litere, Universitatea București, eseist, prozator. Actualmente deține funcția de prorector al Universității din București, ales în 2012. 1977-1981 student la Facultatea de Litere (Facultatea de Limba și Literatura Română) din București, specialitatea română-engleză. A absolvit Facultatea de Litere, cu diplomă de merit, 1981. Doctorat în filologie, specializarea literatură română, cu teza Relația autor-cititor în literatura română, secolul al XIX-lea. Proza pașoptistă și postpașoptistă. Teza de doctorat a fost coordonată de profesorul Paul Cornea. În perioada 1995-1996 a fost bursier al New Europe College din București, incluzând o călătorie de studii de o lună (aprilie 1996) la Vrije Universiteit, Amsterdam (cercetarea empirică a receptării literare).

Lucrări publicate

Volume individuale

 Literatură și comunicare. Relația autor – cititor în proza pașoptistă și postpașoptistă, Iași, Polirom, 1999
 Caragiale, firește, București, Ed. Fundației Culturale Române, 1999
 Mai are timpul răbdare? Studii și eseuri istorie și de critică literară, București, Ed. Curtea Veche, 2007

Ediții

 Comediile lui I. L. Caragiale (prefață, analize de text, note, bibliografie comentată), București, Ed. Humanitas, 1996, pp. 7–36, 246-269
 Care-i faza cu cititul?, coordonator al volumului, Editura Arthur, 2010
 The Canonical Debate. Crossing Disciplinary and Cultural Boundaries, coredactor, Rodopi, 2011

Beletristică

 În livada de cremene, povestiri, București, Ed. Albatros, 1981, 205 p.

Recenzii

A publicat aproape 100 de recenzii, cele mai multe dintre ele în revista Tribuna României, dar și în România literară, Amfiteatru, Contrapunct, Limbă și literatură, Limba și literatura română, 22, Ramuri, Familia, Caiete critice, Literary Research. Articole de publicistică culturală au apărut în revista Dilema, în suplimentul cultural Vineri al acesteia, în Echinox. A prezentat cărți noi și a discutat teme literare actuale la emisiuni radio și tv.

Afilieri 

 Membru al Colegiului de redacție al revistei Limba și literatura română
 Membru al Asociației de Literatură Generală și Comparată din România, afiliată ICLA

Bibliografie
 Dicționarul general al literaturii române, P-R, București, Ed. Univers Enciclopedic, 2006

Legături externe
 Astăzi e ziua ta... Liviu Papadima!, 10 iunie 2009, Roxana Vintila, Jurnalul Național
 Criticul si istoricul literar Liviu Papadima implineste 53 de ani, 11 iunie 2010, A1.ro
 Câteva sinteze - Recenzie a volumului Mai are timpul răbdare? Studii și eseuri istorie și de critică literară , Tiberiu Stamate, România literară - anul 2007, numărul 36

Interviuri

 Masteratul va capata o pondere mult mai mare. Interviu cu Liviu PAPADIMA, Observator cultural - numărul 259, martie 2005
 „Trebuie să se dea un semnal că așa nu se mai poate“, Ovidiu Șimonca, Observator cultural - numărul 485, iulie 2009

Nașteri în 1957
Absolvenți ai Facultății de Litere din București
Consilieri prezidențiali români
Critici literari români
Eseiști români
Istorici literari români
Prozatori români
Scriitori români în viață
Profesori universitari români
Autori români
Istorici români în viață
Profesori români în viață